钦定古今图书集成/明伦汇编/闺媛典/第154卷 > 轩载妻陈氏
## 钦定古今图书集成/明伦汇编/闺媛典/第154卷 > 轩载妻陈氏

按《开封府志》：陈氏，鄢陵少参博孙女，卢江令轩尚朱
次子载妻也。年十四归载，十五生子骥。载亡，以死决
者数已，叹曰：“死易耳，如遗𪃟何？”于是抚养教训，备极
诸苦。骥弱冠补邑庠生，年三十，复不禄，遗子裕仁甫
三月。陈抚养教训如骥，裕仁亦补邑庠生，抚孤二世，
茹苦一生。御史旌之。